b'\n_START_ARTICLE_\nNeuvostoliiton ministerineuvoston puheenjohtaja\n_START_PARAGRAPH_\nNeuvostoliiton ministerineuvoston puheenjohtaja oli p\xc3\xa4\xc3\xa4ministeri\xc3\xa4 vastaava Neuvostoliiton hallituksen johtaja. Ministerineuvoston puheenjohtaja valittiin Neuvostoliiton kommunistisen puolueen keskuskomitean sis\xc3\xa4isell\xc3\xa4 \xc3\xa4\xc3\xa4nestyksell\xc3\xa4._NEWLINE_Vuosina 1923\xe2\x80\x931946 virka oli \xe2\x80\x9dkansankomissaarien neuvoston puheenjohtaja\xe2\x80\x9d. Se oli tarkoitettu Neuvostoliiton vaikutusvaltaisimmaksi viraksi, mutta Leninin kuoleman j\xc3\xa4lkeen Stalin muokkasi kommunistisen puolueen p\xc3\xa4\xc3\xa4sihteerin asemasta maan vaikutusvaltaisimman roolin. Korkeimmista neuvostojohtajista pitiv\xc3\xa4t n\xc3\xa4it\xc3\xa4 virkoja yht\xc3\xa4 aikaa Stalin (1941\xe2\x80\x931953) ja Nikita Hru\xc5\xa1t\xc5\xa1ov (1958\xe2\x80\x931964).'